عنابى

عنابى

 كلمات 
عنابى .. يا عنابى يا خدود الحليوه

احبابى .. يا احبابى يا رموش الحليوه

يرضيكو الحليوه يسيبنى للنار اللى بتدوبنى

ايه قصده الحليوه .. ايه قصده الحليوه

بتميل العيون على خده بتشاهد جناين ورده

ونسايم عبير بيعدو لو فات الحليوه

بتهل الروايح منه و بيتقل علينا اكمنه

متاكد و عارف انه اموره و حليوه

يرضيكو الحليوه يسبنى للنار اللى بتدوبنى

ايه قصده الحليوه ايه قصده الحليوه

و عيونه يا ناس آه يانا بتصحى قلوب نعسانه

يا مصبح عليها امانه لتوصى الحليوه

و تقول ليه انه فى احباب فاتحين للمحبه الباب

من شوق الهوى الغلاب و لا جاش الحليوه

يرضيكو الحليوه يسيبنى للنار اللى بتدوبنى

ايه قصده الحليوه .. ايه قصده الحليوه

يا عينى عليك يا قلبى يا كاتم هواك و مخبى

لا تبوح للحليوه بحبى و لا مال الحليوه

و لامتى البعاد متقدر انا بسال عليه وبدور

و الفكر بهواه متحير و لا جاش الحليوه

يرضيكو الحليوه يسيبنى للنار اللى بتدوبنى

ايه قصده الحليوه .. ايه قصده الحليوه

تصنيف:اغانى باللغه المصريه
تصنيف:كلمات اغانى